טוליו לוי-צ'יוויטה

טוּליו לוי-צ'יוויטה (, ב־IPA: ; 29 במרץ 1873 – 29 בדצמבר 1941) היה מתמטיקאי יהודי-איטלקי שנודע בעיקר בשל תרומתו המכרעת בתחום תורת הטנזורים ועל יישומיו הקריטיים של התחום בתורת היחסות הכללית.

 ביוגרפיה 
ממוזער|טוליו לוי-צ'יוויטה
לוי-צ'יוויטה נולד למשפחה יהודית איטלקית בפדובה, בנו של ג'אקומו לוי-צ'יוויטה, עורך דין וסנאטור לשעבר. הוא סיים את לימודיו ב-1892 בפקולטה למתמטיקה של אוניברסיטת פדואה. בשנת 1894 קיבל תעודת הוראה ולאחר מכן מונה למחלקה למורים של הפקולטה למדעים בפאביה. בשנת 1898 הוא מונה להיות ראש המחלקה של פדואה למכניקה רציונלית, שם הכיר את ליברה טרוויסאני, אחת מתלמידותיו, ונישא לה בשנת 1914. הוא נשאר בתפקידו בפדואה עד 1918, וקודם בערוב הזמן עד שהגיע להיות ראש המחלקה למכונאות בפדואה.

בשנת 1900 הוא וריצ'י-קורבסטרו פרסמו מאמר על תורת הטנזורים בשם "Méthodes de calcul différentiel absolu et leurs applications" (שיטות של חשבון דיפרנציאלי מוחלט ויישומיהן). במאמר זה וברעיונות שמאחוריו השתמש בין היתר אלברט איינשטיין לפיתוח עבודתו, שתתגלה לאחר מכן כתורת היחסות הכללית. סדרת המאמרים של לוי-צ'יוויטה על בעיית שדה כבידה סטטי גם הייתה נושא להכתבויות שלו עם איינשטיין בשנים 1915–1917. את ההתכתבויות יזם לוי-צ'יוויטה, כאשר מצא שגיאות מתמטיות בשימוש של איינשטיין בחשבון טנזורים כאשר הלה ניסה להסביר את תורת היחסות. לוי-ציוויטה שמר בשיטתיות את כל תשובותיו של איינשטיין; ואף על פי שאיינשטיין לא שמר את תשובותיו של לוי-ציוויטה, ניתן היה לשכתב מחדש את כל ההתכתבויות. מהתכתבויות אלה ניכר כי לוי-צ'יוויטה ואיינשטיין כיבדו אחד את השני וניהלו מערכת יחסים ידידותית. באחד המכתבים, בנוגע לעבודתו החדשה של לוי-צ'יוויטה, כתב איינשטיין "אני מעריץ את האלגנטיות של שיטת החישוב שלך; זה בטח נחמד לרכוב על סוס המתמטיקה שלך בשדות זרים אלה בעוד שכל השאר צריכים לפלס את דרכם בעמל ברגל". בשנת 1933 לוי-צ'יוויטה תרם למשוואות של פול דיראק גם במכניקת הקוונטים.

ספר הלימוד שלו על חשבון טנזורים, "The Absolute Differential Calculus" (במקור קבוצה הרצאות באיטלקית שנכתבו יחד עם ריצ'י-קורבסטרו), נותר ועדיין אחד מהטקסטים הסטנדרטיים ללימוד תורה זו, גם כמעט מאה שנה לאחר פרסומו, עם מספר תרגומים זמינים.

בשנת 1936, לאחר שקיבל הזמנה מאיינשטיין, נסע לוי-צ'יוויטה לפרינסטון, ארצות הברית ושניהם התגוררו בצוותא למשך שנה. אך כאשר המתיחות באירופה גאתה, חזר לאיטליה. חוקי הגזע משנת 1938 שנחקקו על ידי ממשלת איטליה הפאשיסטית שללו את לוי-צ'יוויטה מהפרופסורה שלו ואו את חברותו בכל האגודות המדעיות. מבודד מהעולם המדעי, הוא מת בדירתו ברומא ב-1941.

מאוחר יותר, כשאיינשטיין נשאל מה הוא הכי אוהב באיטליה, אמרː "ספגטי ולוי-צ'יוויטה".

 פרסים והוקרה 
לוי-צ'יוויטה נבחר לחבר כבוד בין-לאומי של האקדמיה האמריקאית לאמנויות ולמדעים בשנת 1917. החברה המלכותית העניקה לו את מדליית סילבסטר ב-1922 ובחרה בו כחבר זר ב-1930. הוא הפך לחבר כבוד של London Mathematical Society, של החברה המלכותית של אדינבורו, ושל האגודה המתמטית של אדינבורו, בעקבות השתתפותו בקולוקוויום שלהם בשנת 1930 באוניברסיטת סנט אנדרוז. הוא היה גם חבר באקדמיה דיי לינצ'י, באקדמיה האפיפיורית למדעים ובאגודה הפילוסופית האמריקאית.

 עבודותיו 
כל יצירותיו המתמטיות, למעט המונוגרפיות, החיבורים וספרי הלימוד, נאספו לאחר מותו לששת הכרכים של "אסופת כתבים", לאחר תיקון שגיאות הדפוס והשגות של המחבר.

 מאמרים 
 .
 .
 .

 ספרים 
 "חשבון הדיפרנציאל המוחלט" (לונדון וגלאזגו, בלאקי ובנו 1927; עריכת אנריקו פרסיקו, טרנס. מאת מרג'ורי לונג)
 Tullio Levi-Civita ו-Ugo Amaldi Lezioni di meccanica razionale (בולוניה: N. Zanichelli, 1923)
 Tullio Levi-Civita Questioni di meccanica classica e relativistica (בולוניה, N. Zanichelli, 1924)
 Tullio Levi-Civita Lezioni di calcolo differenziale assoluto (רומא: Alberto Stock Editore 1925)
 Tullio Levi-Civita ו-Enrico Persico Fondamenti di meccanica relativistica (בולוניה) : N. Zanichelli, 1928)
 Tullio Levi-Civita Caratteristiche dei sistemi differenziali e propagazione ondosa (Bologna, N. Zanichelli 1931)
 Tullio Levi-Civita ו-Ugo Amaldi Nozioni di balistica esterna (בולוניה: N. Zanichelli, 1935)
 Tullio Levi Problème des  Corps en relativité générale (Gauthier-Villars, פריז, 1950, Mémorial des sciences mathématiques)

 ראו גם 
 סימן לוי-צ'יוויטה

 הפניות 
 הפניות ביוגרפיות 
 "פרופסור T. Levi-Civita, חבר באקדמיה של הוותיקן," The Jewish Chronicle (בריטניה), 6 בפברואר 1942.
 . The "Inaugural address" (English translation of the contribution title) of Beniamino Segre, a commemoration describing briefly many aspects of the life and the work of Levi-Civita.

 הפניות מדעיות 
 .
 . "Electromagnetism in the work of Levi-Civita" (English translation of the contribution title) is a survey of some of the works of Levi-Civita on the theory of electromagnetism.

 פרסומים המוקדשים לזכרו 
 .

 קישורים חיצוניים 




 Scienceworld biography
 Another short biography
 An Italian short biography of Tullio Levi-Civita in Edizione Nazionale Mathematica Italiana online.

הערות שוליים

קטגוריה:פיזיקאים יהודים
קטגוריה:מתמטיקאים איטלקים במאה ה-20
קטגוריה:מתמטיקאים איטלקים במאה ה-19
קטגוריה:סגל ספיינצה – אוניברסיטת רומא
קטגוריה:סגל אוניברסיטת פדובה
קטגוריה:בוגרי אוניברסיטת פדובה
קטגוריה:חברי האקדמיה הצרפתית למדעים
קטגוריה:איטלקים שנולדו ב-1873
קטגוריה:איטלקים שנפטרו ב-1941